Geloofwaardigheid neem af. | Die Vryburger
Geloofwaardigheid neem af.
July 17, 2012 - Ekonomie - 2 comments
Amerikaners se vertroue in televisienuus het met 'n verdere punt gedaal met slegs 21% volwassenes wat dit nog glo. Dit is 'n afwaartse gang vanaf 27% verlede jaar en 46% in 1993 toe Gallup met hulle opnames begin het.
Die bevindings is n.a.v. 'n Gallup-opname wat van 7-10 Junie vanjaar gehou is. In geloofbaarheid is televisie in die 11de en koerante in die 10de plek. Verlede jaar was 28% van die ondervraers positief oor nuusberigte in koerante teenoor vanjaar se 25%. Hierdie getal is nou die helfte van wat dit in 1979 was.
Die rede vir die wantroue is nie seker nie. 'n Faktor wat nie deur Gallup bereken kan word nie en wat waarskynlik baie met die kwynende vertroue in die massa-media te make het, is waarskynlik toe te skryf aan die opkoms van die alternatiewe nuusblaaie. Dit is interessant dat van hierdie webwerwe daagliks tot meer as 'n miljoen besoekers wêreldwyd het.
Dit is egter duidelik dat die Amerikaners nie net negatief teenoor die media geword het nie, maar ook teenoor baie Amerikaanse instansies en veral die toestand van die land in die algemeen.
Dit word ook verwag word dat meer mense hulle rug op die media gaan dra na die hoë-profiel foute wat CNN (wat die jaar 50% van sy kykerstal verloor het) en Fox News (20% minder) gemaak het in hulle verslae oor die hooggeregshof se uitspraak oor Obamacare.
2 thoughts on "Geloofwaardigheid neem af."
Stoffel July 17, 2012 at 8:38 pm
Mense begin besef dat die hoofstroom-media slegs berigte, wat hulle eie agenda's pas, plaas of op televisie uitsaai. Moenie die fout maak om te dink dat daar nie verskuilde agenda's is nie. Dink maar aan hoe die aard en wese van ons gewese "eie" Radio Pretoria verander het.
Dit is daarom belangrik dat daar alternatiewe media is. Hulle bring gewoonlik juis nuus en gebeure wat deur die hoofstroom-media verswyg of verdraai word, onder die aandag. Ewe-eens is dit vir Boere-Afrikaners belangrik dat 'n medium soos "Die Vryburger" bestaan en dat dit ondersteun en deur soveel mense moontlik gelees word.
Ek dink nie mense moet huiwerig wees om kommentaar te lewer op berigte, briewe ens. wat in "Die Vryburger" verskyn nie. Voorsiening is dan juis daarvoor gemaak en hoe meer mense meedoen, hoe geselliger raak dit. Waarvan ons ons egter moet weerhou is om persoonlik te raak en snydende en sarkastiese opmerkings te maak teenoor ander persone wat kommentaar lewer. Sekerlik wil ons tog mense versamel en nie uiteen jaag nie.
Johan July 18, 2012 at 8:53 am
Baie dankie vir n puik koerant. Die berigte is nuuswaardig, interessant, aktueel en boonop is daar 'n groot verskeidenheid onderwerpe. Om van Sweepslag nie te praat nie, terwyl die redaksionele kommentaar weer perspektief gee.
Die verstommende is vir my dat die koerant dikwels voor die nuusberigte van Radio Pta is. Dit bring mee dat ons nie meer na die stasie luister nie.
Die foto's is netjies en pas pragtig in by die berigte – alles in Afrikaans!
Nogmaals baie dankie, ons lees heerlik.
kan die redaksie asseblief die bankbesonderhede van die koerant plaas in die volgende uitgawe sodat ons almal kan help om die finansiele uitgawes te delg. Ons wil baie graag finansieel bydrae want dit is n fees !!